Comencen les Falles a Alaquàs
01/03/2004 17:22:00

# Comencen les Falles a Alaquàs

*   01/03/2004 17:22:00
*   [Imprimir](#)
*   Compartir
*    https://www.alaquas.org/documento.asp?id\_do=9087

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9087%2F1&title=Ajuntament%20d%27Alaqu%C3%A0s.%20Prensa.Comencen%20les%20Falles%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9087/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9087/9087_Form_4.jpg)](https://www.alaquas.org/ficheros/documentos/2004/2/9087/9087_Form_10.jpg "<a href='https://www.alaquas.org/ficheros/documentos/2004/2/9087/9087_Form_10.jpg' target=_blank><i class='fa fa-external-link' aria-hidden='true'></i>.Comencen les Falles a Alaquàs</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9087&idioma=1&autotraduce=0)

La crida des del balcó de l'Ajuntament d'Alaquàs dóna inici a les festes josefines

Les Falleres Majors d'Alaquàs, Xelo Blanch García i Estíbaliz Belinchón Alcalá, acompanyades per l'Alcalde d'Alaquàs, Jorge Alarte i la Regidora de Festes Isabel Mondéjar, van donar per iniciades el diumenge 29 de febrer de manera oficial les festes falleres a Alaquàs.

L'acte va començar a les 19 hores de la vesprada amb l'arribada de les Falleres Majors a la porta de l'Ajuntament, on van ser rebudes per una gran quantitat de veïnes i veïns. Tot seguit, i ja des del balcó de l'Ajuntament, les Falleres Majors i l'Alcalde d'Alaquàs es van adreçar a les festeres i els festers allí concentrats per donar la benvinguda a les Falles i desitjar a totes i a tots unes bones festes.

En el seu discurs, la Fallera Major Infantil d'Alaquàs, Estíbaliz Belinchón es va manifestar orgullosa de ser valenciana i veïna d'Alaquàs i va fer un agraïment a totes les persones que fan possible aquestes festes, tot i destacant el treball que realitzen al llarg de tot l'any. A continuació, la Fallera Major d'Alaquàs, Xelo Blanch va anomenar les onze comissions falleres d'Alaquàs i la Junta Local Fallera que enguany celebra el XX aniversari. Després del discurs oficial de la Crida es va disparar un castell de focs d'artifici per a donar per iniciades les festes.

A continuació, les Falleres Majors acompanyades pel la seues Corts d'Honor i la comitiva de falleres i fallers van desfilar fins el Nou Auditori d'Alaquàs, lloc on es va celebrar l'Acte de Pleitesia a les Falleres. Aquest va començar amb la desfilada dels estendards de les onze comissions falleres d'Alaquàs. Tot seguit, van pujar a l'escenari la Fallera Major Infantil d'Alaquàs, acompanyada per la Regidora de Festes, la Fallera Major acompanyada per l'Alcalde d'Alaquàs, Jorge Alarte i totes les Falleres Majors de les comissions alaquaseres, que van ocupar els seus trons per a realitzar el tradicional Acte de Pleitesia a  càrrec enguany de la Regidora de Cultura a l'Ajuntament d'Alaquàs, Elvira García Campos.                                                                                                                                                                                                                                   

Abans de realitzar la pleitesia a cadascuna de les Falleres Majors, es va realitzar un homenatge a l'exalcalde d'Alaquàs i primer President Nat de Junta Local Fallera, Francesc Tàrrega, que va morir fa uns mesos. L'Ajuntament d'Alaquàs va obsequiar la seua família amb un record en commemoració a la tasca realitzada per Francesc Tàrrega en les festes falleres de la ciutat i en reconeixement a la seua trajectòria fallera. A continuació, Elvira García Campos va oferir una poesia a cadascuna de les Falleres Majors de les comissions d'Alaquàs.